JERUSALEMIN VARTIJAT
Tervehdys ja tervetuloa katsomaan keskustelusarjaa, -
jossa vieraani ovat Israelin sotilas- ja turvallisuustoimijoita.
Olen Amir Oren.
Vieraanani tänään on kenraalimajuri (evp) David "Tzuri" Tzur.
Tervetuloa. - Kiitos.
Urasi yleisen turvallisuuden ja lainvalvonnan piirissä on mittava.
Lisäksi konsultoit kansainvälisiä tapahtumia kuten olympialaisia.
Sinähän et ole syntynyt Israelissa?
Synnyin Turkissa ja muutin vanhem- pieni kanssa Israeliin 6-vuotiaana.
Lapsuus Istanbulissa oli hyvää aikaa.
Kotitalomme oli Bosporin- salmesta 100 m päässä.
Muistoni siitä ajasta ovat todella mukavia.
Yhteisömme oli pieni ja seutu hyvin värikästä.
Olen vieraillut siellä myöhemmin muutamia kertoja.
Olin jopa kunniavieraana synagogassa, -
jossa olin aikanaan käynyt isoisäni ja isäni kanssa.
Synagogan jäsenmäärä oli pieni. Ilmapiiri oli ystävällinen.
En kokenut kuuluvani vähemmistöön, johon olisi kohdistunut vihaa.
Tosin olin vain 6-vuotias.
Aistin kyllä vanhempieni jännittyneisyyden.
Heidän päätöksensä muuttaa Israeliin oli rohkea.
Synnyit '50-luvun lopussa ja kasvoit '60-luvun alussa, -
jolloin Turkkia johti Gemal Gürselin johtama kenraalien juntta.
Puhutko vielä turkin kieltä? Ymmärrän vielä jonkin verran.
Puhun huonosti, mutta puhetaito ehkä vertyisi harjoittelemalla.
Puhun sen sijaan ladinoa, -
joka on turkkilaisten sefardijuutalaisten jiddish.
Ladinosta on ollut hyötyä, koska kieli muistuttaa espanjaa.
Puhunkin espanjaa sujuvasti.
Tapasit myöhemmin turkkilaisia kollegoitasi -
yksikkösi johtajana ja kenraalin asemassa.
Auttoiko taustasi suhteiden rakentumista.
Esität hyvän kysymyksen.
Kerron kahdesta tapauksesta. Ensimmäisen aikaan olin eversti.
Olin jäänyt pois YAMAM-yksiköstä.
Kauteni siellä oli päättynyt.
Palaamme YAMAM-yksikköön, mutta selvennän katsojillemme, -
koska käyttämäsi termi YAMAM on akronyymi.
Kyse on erikoisyksiköstä, joka vastaa mm. panttivankikysymyksistä.
- Israelin terrorismin vastainen poliisiyksikkö.
Olin Atlantassa konsultoimassa vuoden 1996 olympialaisia.
Paikalla oli myös Turkin delegaatio.
Pidin kurssia panttivankien pelastamisesta. - Mestarikurssia.
Käytin termiä islamilainen terrorismi.
Yksi kuulijoista nosti kätensä ja sanoi olevansa Turkista ja -
kokevansa islamilainen terrorismi -termin käytön loukkaavana.
Olemme muslimeja, eivätkä kaikki muslimit ole terroristeja.
Lupasin alkaa käyttää toista, poliittisesti korrektia termiä.
Sanoin hänen olevan oikeassa, mutta lisäsin olevani myös turkkilainen.
Kielenkäyttöni heijastaa sitä taustaa.
Toinen tapaus eräällä tavalla -
ilmentää Turkissa tapahtunutta muutosta.
Ollessani kenraali rajapoliisissa, -
kuuluin silloisen yleisen turvallisuuden ministeriön delegaatioon.
Delegaatio oli Turkin rajavartioston poliisin vieraana.
Heidän yksikkönsä vahvuus on noin 150 upseeria.
- Noin 10-kertainen Israelin yksikköön nähden.
Kaksipäiväinen vierailu Ankarassa oli hyvin antoisa.
Jatkoimme heidän vierainaan sitten Istanbuliin.
Söimme päivällistä ravintola Navi Balikissa Bosporinsalmen kupeessa.
Olen käynyt siellä myöhemminkin.
Istanbulin pormestari oli isäntänä.
Läsnä oli virallisen delegaation jäseniä. Meitä vieraita oli neljä.
Isäntämme nousi ylös ja pyysi katsomaan sillan toiselle puolelle.
Hän jatkoi, että kenraali syntyi siellä ja -
huomenna viemme hänet katsomaan kotitaloaan.
Se oli hyvin koskettavaa.
Sitten hän ylisti suhteita Israeliin.
Kuka pormestari oli? - Erdoğan.
Synnyit siis Istanbulin Aasian puoleisessa osassa.
Tapaaminen sai aikaan yhteistyösuhteen.
Hyvä suhde jatkui pari vuotta, mutta nyt tilanne on jännittynyt.
Ollessani parlamentin jäsen pidettiin v. 2014 -
ilmailu- ja liikenneturvallisuutta käsittelevä konferenssi.
Sen järjesti Turkin liikenneministeriö.
Järjestäjät pyysivät Knessetin puhemiestä lähettämään minut.
Kiinnostavuutta lisäsi se, -
että vieressäni istui vanha tuttu Ateenan olympialaisista, -
[Gianna] Angelopoulos.
Toisella puolellani istui Iranin ulkoministeri.
Konferenssi oli kiinnostava.
Vaikka aiheenamme on turvallisuus, kysyn sinulta Turkkia tuntevana, -
että onko näköpiirissä Israelin ja Turkin suhteiden paranemista?
Turkin väestössä on myötämielisyyttä, -
ja liennytykselle on paljon kannatusta.
Pitää kuitenkin muistaa, että alueen riidat vaikuttavat meihinkin.
Maltilliset sunnivaltiot, Saudi Arabia ja Egypti, -
riitelevät Turkin kanssa muslimiveljeskunnan roolista.
Israelilla ja Egyptillä on hyvä suhde, -
ja Abrahamin sopimus avaa suhdetta Saudi Arabiaan.
Nämä yhteydenpitokanavat vaikeuttavat suhdetta Turkkiin.
Olet sanomassa, että shia-sunni-jakolinjan lisäksi -
sunnimaailman sisällä vaikuttaa jakolinja maltillisten ja -
fanaatikkojen, Muslimiveljeskunnan Hamasin ja vastaavien, välillä.
Aihe on yksi historian suuria kysymyksiä -
politiikan ja turvallisuuden kannalta.
Vanha kiistanalainen kysymys on, -
tekevätkö ihmiset historiaa vai muokkaako historia ihmistä.
Erdoğanin näkökulma on hyvin uskonnollinen ja syvältä kumpuava.
Hän ei vihaa juutalaisia eikä ole juutalaisvastainen.
Israel-kielteisyys johtuu Israelin vihollisuuksista -
Muslimiveljeskuntaa ja Hamasia vastaan Gazassa.
Tätä osoittaa se, että kaikkein aktiivisimmat -
Hamasin solut ovat lähtöisin Turkista.
Jotkut Hamasin johtajat myös asuvat siellä.
Kaiken kaikkiaan uskon, että kun Erdoğanin aika on ohi, -
ja Israelissa valta vaihtuu, olemassa olevat yhteydet aktivoidaan.
Kaupankäynti on lisääntynyt jatkuvasti.
Kerroit, että muutit perheesi kanssa Israeliin.
Kun tulit kutsuntaikään, hakeuduit laskuvarjojoukkoihin.
Osallistuit moniin operaatioihin -
tuolloin aktiivisella etelä-Libanonin rintamalla.
Olit joukkueenjohtaja, vaikka olit aliupseeri, alikersantti.
Mikset silloin halunnut upseeriksi?
Hyvä kysymys. Valitsin laskuvarjojoukot, -
mutta minulla oli erilaisia uravaihtoehtoja, -
koska pelasin käsipalloa maajoukkueessa. Olin urheilija.
Olin hyvä, kaikella vaatimattomuudella.
Valmentaja yritti taivutella minua jatkamaan urheilu-uralla, -
mutta valitsin toisin.
Menestyin laskuvarjojoukoissa hyvin ja pääsin nopeasti ylenemään.
Nir Barkat oli samassa yksikössä. - Nyt Likud-puolueen poliitikko.
Benny Gantz oli myös aikalaisesi. - Hän aloitti 3 kk aiemmin.
Samoin Ofer Shelah [ent. kansanedustaja]. Pärjäsimme hyvin.
Kun olin vapaana koulutuksesta tai lomalla, käytin ajan pelatakseni -
koripalloa tai käsipalloa. Ne olivat intohimoni.
Ennen upseerikoulutuksen alkua minulla oli parin viikon loma.
Käytin ajan pelaamalla ammattilais- käsipalloa ja loukkasin nilkkani.
Minun piti olla kotona enkä päässyt aloittamaan upseerikurssilla.
Palasin vanhaan yksikkööni ja -
toimin joitain kuukausia joukkueenjohtajana.
Sitten aloitin Bahadin upseeri- kurssilla, kuten koulua nimitettiin.
Jo ensimmäisellä viikolla nilkkani aiheutti ongelmia. - Revähdys jatkui.
Kun hyppäsin esteiden yli tai laskuvarjolla, -
ja jalka tuli maahan, olin ongelmissa.
Minun täytyi keskeyttää kurssi.
Samaan aikaan yksi komentajista kokosi uutta yksikköä.
Rajapoliisiinko? - Ei vaan laskuvarjojoukkoihin.
Hän pyysi minua joukkueenjohtajaksi, -
koska upseereista oli puutetta.
Palvelisin kunnes palaisin upseerikouluun.
Olin joukkueenjohtajana 10 kuukauden ajan, -
kunnes sain käskyn palata kouluun.
Se tarkoitti, että sinun piti värväytyä lisävuodeksi.
Everstin haastattelu oli hyvin traumaattinen.
Kunnioitin Doron Rubinia kuin Jumalaa. - Prikaatinkomentaja.
Menin hänen toimistoonsa.
Komentajani oli antanut ohjeen hyväksyä ehdotus.
Sanoin haluavani upseerikurssille ja hyväksyväni palvelun lisäajan.
En kuitenkaan halua palata asemaan, jossa jo olin 10 kk, -
vaan haluan ylennyksen.
Halusit komppanian varajohtajaksi. - Täsmälleen.
Hän raivostui ja sanoi, että onpa minulla luuloja.
Tapaaminen loppui siihen. Hän sanoi esimieheni palaavan asiaan.
Muiden raivosta huolimatta pidin pääni.
Menin upseerikouluun ja sitten YAMAMiin.
Lähdit siis armeijasta, kun palveluaikasi päättyi ja -
aloitit rajapoliisin erikoisyksikössä YAMAMissa.
Yksikkö vastaa panttivankiasioista.
En voi mitenkään sanoa, että valinta oli itsestäänselvyys.
Itse asiassa menin erään kaverini perässä.
Kuten kauneuskilpailuihin osallistujat.
Assaf Hefetz oli tuolloin yksikön johtaja.
Hänen varamiehensä oli entinen laskuvarjojoukkojen vääpeli.
Hefetz oli pataljoonan komentaja.
Varakomentaja haastatteli ja kysyi mitä aion tehdä.
Yksiköntoiminta ja sen rajoitukset kuulostivat kiinnostavilta.
Haasteellisuus vetosi minun ja sanoin tarttuvani siihen.
Tein lyhyen matkan Eurooppaan ja aloitin YAMAMissa.
Loppu on historiaa.
Etenin yksikössä nopeasti ja viihdyin hyvin.
Palveluni kesti 15 vuotta, joista neljä komentajana.
Vuosia univormussa sinulle kertyi 27 rajapoliisista ja 3 armeijasta.
Jon Kippur-sodan jälkeen v. 1973 -
työnjakoa armeijan ja poliisin välillä muutettiin.
Alettiin puhua kotirintaman turvallisuudesta.
Poliisille tuli vastuu rajojen sisällä ja armeijalle ulkopuolella.
Muutoksella reagoitiin -
traagisiin tapahtumiin Maalotissa v. 1974.
Kolme palestiinalaista otti pantti- vangikseen yli sata koululaista.
Omer Bar-Lev, yleisen turvallisuuden ministeri [v. 2021], -
johti muistaakseni pelastusoperaatiota, -
joka epäonnistui.
Palestiinalaiset tappoivat 23 lasta.
Omar Bar-Levin kausi oli 10 vuotta myöhemmin.
Johtaja oli toinen henkilö. - Olet ehkä oikeassa.
Bar-Lev oli sotilaana. - Ryhmänjohtaja.
Maalotin verilöylyn jälkeinen -
Amos Horevin johtama komissio ehdotti -
poliisin ja armeijan aiemmin päällekkäisten vastuiden erottamista.
Ehdotuksen pohjalta poliisiin perustettiin -
terrorismin torjuntayksikkö YAMAM, -
epäilyttävien esineiden ja räjähteiden purku-yksikkö EOD ja -
kolmantena siviilikaarti, hepreaksi Ha-Mishmar Ha-EzraÉhi.
Nimi viittaa vapaaehtoisyksikköön.
Hallitus myös päätti, että kaikesta vihreän linjan sisäpuolella...
Eli Israelin rajojen sisällä, - ...vastaa poliisi.
Linjan ulkopuolella vastuu on armeijalla.
Edellinen kaipaa vähän selvennystä ja selitystä.
Perustamisen jälkeen Israelin päävihollisia olivat olleet -
arabimaiden, Eyptin ja Syyrian, armeijat.
'60-'70 lukujen taitteesta lähtien palestiinalaisten terrorista -
Israelin sisällä, siirtokunnissa ja ulkomailla -
oli tullut yksi suurimmista uhista.
Tuolloin ainoa terrorin vastainen erikoisyksikkö oli Sayeret Matkal.
Ohjelmassa vieraillut Ehud Barak puhui tuosta ajasta.
Yksikkö oli valmis operaatioon esim. Münchenin olympialaisissa.
Saksalta ei siihen kuitenkaan saatu lupaa.
Maalotin operaatio, kuten jotkut muutkin, kuitenkin epäonnistui.
Rynnäkössä Maalotissa harhauduttiin väärään kerrokseen.
Epäonnistumiset olivat syynä, että missioiden käskyvalta -
siirrettiin poliisille ja perustettiin YAMAM.
Oletetaan, että operaation kohde on Euroopassa, -
kuten Münchenin olympialaisten tapauksessa v. 1972.
Palestiinalaiset ampuivat siellä 11 israelilaista urheilijaa.
Saksassa tapaus johti pysyvän yksikön perustamiseen.
Liittotasavallan tasolla osavaltioiden sijaan.
Luotiin erikoisyksikkö GSG 9 osaksi rajapoliisia.
Luku 9 on pataljoonien lukumäärä. Johtajaksi tuli Ulrich Wegener.
Ulrich Wegener oli Assaf Hefetzin hyvä ystävä.
Kun Israelissa hallitus päätti erikoisyksiköstä, -
laskuvarjoprikaatin komentajana silloin toiminut Hefetz siirtyi -
käynnistämään toimintaa.
Sitä oli jo tosin aiemmin harjoitettu, -
joskin tilapäisesti, kahden rajapoliisin upseerin johdolla.
Assaf aloitti tehtävässä 1970-luvun puolivälissä, ehkä v. '75-'76.
Uuteen yksikköön tuli kolme joukkuetta: -
tarkka-ampuja-, erikoistehtävä- ja koulutusjoukkue.
Haluan korostaa yhtä seikkaa.
Sayeret Matkal on erikoisyksiköiden parhaimmistoa maailmassa.
Sen verrokkeja ovat Delta- ja Seals-yksiköt.
Nämä ovat kommandoyksiköitä. Mainitsit Maalotin verilöylyn.
Panttivankien pelastaminen vaatii teknistä ja ammatillista taitoa.
Sitä täytyy harjoitella koko ajan.
On oltava kärsivällinen eikä sormi herkästi liipaisimella.
Kaikki YAMAMin upseerit ovat uraupseereita, -
eivät siis pakollista armeijapalveluaan suorittavia.
Nimitysten pituus vaihtelee kolmesta viiteen vuoteen.
Upseereilla voi olla 10 tai jopa 20 vuoden ura takanaan.
Eräs heistä oli 51-vuotias, kun hänet tapettiin maan eteläosassa.
YAMAMissa toimivilla on siis paljon kokemusta ja ammattitaitoa -
takaamaan yksikön laatu.
Vierailin yksikössä viime viikolla ja vaikutuin.
Johdin yksikköä vuosina 1991-1995.
Siihen nähden toiminta on kuin tieteiskirjallisuudesta.
Ovatko nykyiset YAMAMilaiset edellisten poikia? - On heitäkin.
On myös muita kuten nykyinen komentaja, entinen alaiseni, -
joka on nyt 52-vuotias.
Minä jäin eläkkeelle 48-vuotiaana -
oltuani kenraalimajurina kolmessa tehtävässä.
Yksikön veteraanit ovat kritisoineet tuoreinta valintaa -
pitäen nimitettyä komentajaa yli-ikäisenä.
Hänellä on 30-vuotiaan kunto. - Ei entisen komentajan kannalta?
Ei toki. Hän on erinomainen, ammattitaitoinen.
Koska teit päätöksen, että rajapoliisi olisi sinun paikkasi?
Lopetettuani joukkueenjohtajana halusin muihin tehtäviin.
Menitkö upseerikurssille kolmatta kertaa ja suoritit sen loppuun?
Suoritin kurssin ja olin paras vuosikurssillani.
Palasin sitten yksikkööni.
Onko etua, jos on kadetti ja 22-vuotias eikä 19-vuotias?
Ilman muuta. Olin hyvässä fyysisessä kunnossa.
Osasin navigoida hyvin, ja kaikki oli helppoa.
Ehkä armeijan pitäisi muuttaa prosessejaan.
Esteenä on kutsuntojen aikaikkunan kapeus.
Ikäluokat on saatava nopeasti systeemiin läpi.
Olen kanssasi samaa mieltä ja tein suosituksia, -
ettei koulutettavia heti 40 kuukauden armeijapalvelun jälkeen -
otettaisi upseerikurssille, koska kypsyys ei ole riittävä.
Tarvittaisiin puolen vuoden, kymmenen kuukauden, jakso kentällä.
Aikaikkuna ei mahdollista tätä. - Aikaa on lyhennettykin kahdesti.
Israelin yhteiskunta ei tue ylipitkiä varusmieskausia.
Palaan alkuperäiseen kysymykseesi.
'80-luvun puolessavälissä suunnittelin meneväni yliopistoon.
Olin saanut jo muutaman vuoden kokemusta joukkueenjohtajana.
Olin v. 1982 sodan päätyttyä pääosin palvellut Libanonissa.
Sen jälkeen, kun Shin Bet, keskustiedustelupalvelu, -
aloitti yhteistyön armeijan kanssa, toteutimme lukuisia operaatioita.
Tämä asia vaatii selvennystä.
Israelin keskustiedustelu- palvelulla ei ole omia joukkoja.
Sillä on asiantuntijoita, agenteista vastaavia asiamiehiä ja -
operatiivinen yksikkö, -
mutta ei armeijan tai poliisin yksiköitä vastaavia.
YAMAMista tuli Shin Betin operaatioiden keihäänkärki.
Tämä asetelma on peräisin '80-luvun alkupuolelta.
YAMAMin ja Shin Betin yhteys on todella vahva.
Selitys on yhteisissä operaatioissa. Raja-aidat kaatuivat.
Meillä oli menestystä etenkin terrorismin ehkäisyssä.
Terroria vastaan taisteltaessa jakautuminen ja -
suuret egot muodostavat suuren ongelman.
Amerikkalaiset ymmärsivät tämän 11.9.2001-iskun jälkeen.
Nyt osa tiedustelutiedosta on tullut julkiseksi.
On uskomatonta, mitä kaikkea tietoa löytyy -
- FBI:n ja CIA:n erillisistä järjestelmistä.
Israelissa tiedonvaihto aikanani oli jo tehokasta.
V. 2000 alkanut terroriaalto kaatoi loputkin raja-aidat.
YAMAMista tuli Shin Betin operaatioita toteuttava yksikkö.
Sinun taustasi on erittäin arvostetuissa laskuvarjojoukoissa.
Vaihdoit poliisiin, jota ei niinkään arvostettu.
Siirtymisesi vaikutti yksiköiden samanarvoisuutta lisäävästi.
On huomattava, että menin vasta- terrorismiyksikköön, en poliisiin.
Vielä nytkään useimmat YAMAMilaiset eivät koe olevansa poliisissa.
Kun lopetin YAMAMissa 15 vuoden jälkeen, en ajatellut, -
että lähden yksityiselle sektorille poliisista.
Olin Atlantassa puolitoista vuotta.
Assaf Hefetz houkutteli minut takaisin, ja minusta tuli -
ensimmäistä kertaa poliisimies.
Poliisi näyttäytyi minulle täysin erilaisena kuin sen julkisuuskuva.
Puhumme siirtymisestäsi ns. vihreästä siniseen poliisiin -
keskustelumme toisessa osassa.
Tzuri, kenraali David Tzur, kiiitos tästä jaksosta.- Kiitos.
Suomennos: Pirkko Oittinen